smcproject/ml-wiki-sentences huggingface dataset:
വിഷബാധ വിഭാഗം 4 ലാണ് ഇത് ഉൾപ്പെടുത്തിയിരിക്കുന്നത്.
മനുഷ്യർക്ക് ഈ വിഭാഗം വിഷമല്ലെന്നാണ് പൊതുവേ കണക്കാക്കിയിരിക്കുന്നത്.
പക്ഷേ, സരസഫലങ്ങൾ മേയുന്ന മൃഗങ്ങൾക്കും പൂച്ചകൾക്കും ഇത് വിഷമാണ്.
ചിത്രശാല Flowers of Nandina domestica Flower Fruits Fruiting shrub Natural environment 'Fire power' cultivar in a hedge setting A cultivar in South Korea Cultivar with crimson leaves Nandina domestica seedling, with two green cotyledons, and a first red-green leaf കുറിപ്പുകൾ അവലംബം Huxley, A., ed.
New RHS Dictionary of Gardening 3: 284–285.
Flora of North America: Nandina domestica (deals with the species as an introduced plant) Nandina domestica database Nandina domestica information Archived 2013-11-18 at the Wayback Machine .
Heavenly Bamboo information and resources പുറം കണ്ണികൾ Wikimedia Commons has media related to Nandina domestica .
നന്ദിനി ഭക്തവത്സല ഇംഗ്ലീഷ് വിലാസം https://ml.wikipedia.org/wiki/Nandini_Bhaktavatsalam
ഒരു കന്നഡ നടിയാണ് നന്ദിനി ഭക്തവത്സലം .
സിനിമകൾ കാഡു നീൽ കമൽ സാത്തി പൂനം കീ രാത് ഫാമിലി, ടൈസ് ഓഫ് ബ്ലഡ് സാധ്ന പുരസ്കാരങ്ങൾ മികച്ച നടിക്കുള്ള ദേശീയപുരസ്കാരം(1973) മികച്ച നടിക്കുള്ള കർണാടക സംസ്ഥാന പുരസ്കാരം(1973) അവലംബം ↑ http://kannadamoviesinfo.wordpress.com/2013/01/23/kaadu-1974/#awards ↑
http://bangalore1965.blogspot.ae/2009/10/my-ancestors-and-relatives-and-pazhassi.html
നന്ദിത (വിവക്ഷകൾ) നന്ദിത കെ. എസ്. :മലയാള സാഹിത്യരംഗത്തെ ഒരു കവയിത്രി.
നന്ദിത ദാസ് :ഇന്ത്യൻ ചലച്ചിത്ര വേദിയിലെ ഒരു നടി.
നന്ദിത ഹക്സർ :ഇന്ത്യയിലെ പ്രമുഖ മനുഷ്യാവകാശ അഭിഭാഷക.
നന്ദിനി ഘോസൽ ഇംഗ്ലീഷ് വിലാസം https://ml.wikipedia.org/wiki/Nandini_Ghosal
ഒരു ബംഗാളി ക്ലാസിക്കൽ നർത്തകിയും നടിയുമാണ് നന്ദിനി ഘോസൽ.
1997-ലെ ചാർ അധ്യായ് എന്ന ചിത്രത്തിലൂടെ അഭിനയജീവിതത്തിന്റെ തുടക്കം കുറിച്ചു.
നിരവധി ബംഗാളി ചിത്രങ്ങളിൽ നന്ദിനി നായികയായി.
2003-ൽ സ്ഥിതി എന്ന മലയാളചലച്ചിത്രത്തിൽ നായികയായി അഭിനയിച്ചു.
സിനിമകൾ Title വർഷം കഥാപാത്രം സംവിധാനം കുറിപ്പുകൾ അവലംബം Char Adhyay 1997 എല Kumar Shahani Kichhhu Sanlap Kichhu Pralap 1997 അനന്യ Ashoke Viswanathan Akeli 1999 മീര Vinode Pandey Anya Swapna 2001 നന്ദിനി Ashoke Viswanathan ഹ്രസ്വചലച്ചിത്രം Byatikrami 2003 Ashoke Viswanathan screenplay assistance സ്ഥിതി 2004 വാണി R. Sarath മലയാളം Gandharvi 2008 Parthapratim Chakrabarty അവലംബം പുറം കണ്ണികൾ Nandini Ghosal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് നന്ദിനി ഘോസൽ Nandini Ghosal at the British Film Institute
നന്ദിത പി. പൽഷേത്കർ
ഇൻ വിട്രോ ഫെർട്ടിലൈസേഷനിലും വന്ധ്യതയിലും വിദഗ്ധയായ ഒരു ഇന്ത്യൻ ഫിസിഷ്യനാണ് നന്ദിത പി.പൽഷേത്കർ .
2019-ൽ ഫെഡറേഷൻ ഓഫ് ഒബ്‌സ്റ്റട്രിക് ആൻഡ് ഗൈനക്കോളജിക്കൽ സൊസൈറ്റീസ് ഓഫ് ഇന്ത്യയുടെ തിരഞ്ഞെടുക്കപ്പെട്ട പ്രസിഡന്റാണ് .
ഫെഡറേഷൻ ഓഫ് ഒബ്‌സ്റ്റട്രിക് ആൻഡ് ഗൈനക്കോളജിക്കൽ സൊസൈറ്റീസ് ഓഫ് ഇന്ത്യയുടെ ആദ്യ വൈസ് പ്രസിഡന്റ് കൂടിയാണ് അവർ.
ഫോർട്ടിസ് ബ്ലൂം ഐവിഎഫ് സെന്ററുകൾ ( ന്യൂഡൽഹി , ഗുഡ്ഗാവ് , ചണ്ഡീഗഡ് , മുംബൈ ), ലീലാവതി ഹോസ്പിറ്റൽ ആൻഡ് റിസർച്ച് സെന്റർ മുംബൈ, പാൽഷെത്കർ പാട്ടീൽ നഴ്‌സിംഗ് ഹോം എന്നിവയുൾപ്പെടെ ഇന്ത്യയിലെ പതിനൊന്ന് ബ്ലൂം ഐവിഎഫ് കേന്ദ്രങ്ങളിൽ ഇൻ വിട്രോ ഫെർട്ടിലൈസേഷൻ ആൻഡ് വന്ധ്യതാ ഡയറക്ടർ ആണ് അവർ.
മുംബൈ, ഡി വൈ പാട്ടീൽ മെഡിക്കൽ കോളേജ്, സക്ര വേൾഡ് ഹോസ്പിറ്റൽ ബാംഗ്ലൂർ.
ഇന്ത്യൻ സൊസൈറ്റി ഫോർ അസിസ്റ്റഡ് റീപ്രൊഡക്ഷൻ പ്രസിഡന്റും മുംബൈയിലെ ലീലാവതി ഹോസ്പിറ്റൽ ബ്ലൂം ഐവിഎഫ് സെന്ററിന്റെ മെഡിക്കൽ ഡയറക്ടറുമാണ് പൽഷേത്കർ.
ഇന്ത്യയിലെ വിവിധ പരിപാടികൾ, ആശുപത്രികൾ, മെഡിക്കൽ സ്ഥാപനങ്ങൾ എന്നിവയെക്കുറിച്ച് 1994 മുതൽ ക്ഷണിക്കപ്പെട്ട സ്പീക്കറും ഫാക്കൽറ്റിയുമാണ് പാൽഷേത്കർ.
പെൺകുട്ടികൾക്കിടയിൽ നേതൃത്വപരമായ കഴിവുകൾ വികസിപ്പിക്കുന്നതിനും ആരോഗ്യ അവബോധം വർദ്ധിപ്പിക്കുന്നതിനുമായി രൂപകൽപ്പന ചെയ്ത PVR നെസ്റ്റ് സംരംഭമായ ഷീ ഈസ് അംബാസഡർ പ്രോഗ്രാം 2017-നെ പാൽഷെത്കർ പിന്തുണച്ചു.
മുംബൈയിലുടനീളമുള്ള 50 സ്‌കൂളുകളിൽ നിന്നുള്ള 50,000-ത്തിലധികം പെൺകുട്ടികൾക്ക് തങ്ങൾക്കും അവരുടെ കമ്മ്യൂണിറ്റികൾക്കും ഉള്ളിൽ മാറ്റം കൊണ്ടുവരാനും മറ്റുള്ളവർക്ക് “ആരോഗ്യ അംബാസഡർ” ആയി പ്രവർത്തിക്കാനും ഈ പ്രോഗ്രാം പ്രചോദനം നൽകി.
2014-ൽ ഹൗസ് ഓഫ് കോമൺസിൽ വെച്ച് പൽഷേത്കർ "ഭാരത് ഗൗരവ് അവാർഡ്", -ൽ ആരോഗ്യ സംരക്ഷണത്തിനുള്ള മികച്ച സംഭാവനയ്ക്കുള്ള ടൈംസ് നെറ്റ്‌വർക്ക് ദേശീയ അവാർഡ്, 2017-ൽ മലേഷ്യയിലെ ഗോൾഡൻ ഗ്ലോബ് ടൈഗേഴ്‌സ് അവാർഡ് എന്നിവയും നേടി.
2021-ൽ, യുണൈറ്റഡ് കിംഗ്ഡത്തിലെ റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റിലെ സ്ത്രീകളുടെ ആരോഗ്യ സംരക്ഷണ സേവനങ്ങളുടെ വികസനത്തിലെ നേട്ടത്തിനും പിന്തുണയ്ക്കും പാൽഷെത്കറിന് ഫെല്ലോഷിപ്പ് ഓണറിസ് കോസ ലഭിച്ചു.
എല്ലാ മാസവും 9-ന് ഗർഭിണികൾക്ക് നിശ്ചിത ദിവസം ഉറപ്പുനൽകിയതും സമഗ്രവും ഗുണമേന്മയുള്ളതുമായ ഗർഭകാല പരിചരണം നൽകുന്നതിനായി ഇന്ത്യാ ഗവൺമെന്റ് ഓഫ് ഹെൽത്ത് ആൻഡ് ഫാമിലി വെൽഫെയർ (MoHFW) ആരംഭിച്ച 'പ്രധാനമന്ത്രി സുരക്ഷിത് മാതൃത്വ അഭിയാൻ' പദ്ധതിയിൽ പാൽഷെത്കർ പങ്കെടുത്തു.
പുസ്തകങ്ങളും പ്രസിദ്ധീകരണങ്ങളും ഹിസ്റ്ററോസ്കോപ്പിയുടെ പാഠപുസ്തകം നന്ദിത പാൽഷെത്കർ, പ്രസാധകർ: JP മെഡിക്കൽ ലിമിറ്റഡ്, 2013 "FOGSI ഫോക്കസ്: വന്ധ്യതയിലെ സഹായികളുടെ ഉപയോഗം", സീരീസ് എഡിറ്റർ: നന്ദിത പാൽഷേത്കർ, JP മെഡിക്കൽ, 2021, ISBN 978-93-89587-97-5 "ഓസൈറ്റ് ക്രയോപ്രിസർവേഷൻ - നിലവിലെ സാഹചര്യവും ഭാവി കാഴ്ചപ്പാടുകളും: ഒരു ആഖ്യാന അവലോകനം", 2021, ഹൃഷികേശ് ഡി പൈ, 1 രശ്മി ബൈഡ്, 1 നന്ദിത പി പാൽഷേത്കർ, 1 അർണവ് പൈ, 2 റിഷ്മ ഡി പൈ "പ്രൈമറി വന്ധ്യതയും സെപ്റ്റേറ്റ് ഗർഭപാത്രവുമുള്ള സ്ത്രീകളിലെ ഹിസ്റ്ററോസ്കോപ്പിക് മെട്രോപ്ലാസ്റ്റി: ശസ്ത്രക്രിയയ്ക്ക് ശേഷമുള്ള പ്രത്യുൽപാദന പ്രകടനം", ദലാൽ RJ1, Pai HD, Palshetkar NP, Takhtani M, Pai RD, Saxena N, 2012 അവാർഡുകൾ 2021 സെപ്‌റ്റംബർ 16-ന് ലണ്ടനിലെ അംഗത്വ ചടങ്ങിൽ ഡോ. നന്ദിത പാൽഷെത്കർ 2010ൽ മുംബൈ മേയർ ശ്രദ്ധ ജാദവ് ഗൈനക്കോളജിയിൽ മികച്ച വനിതാ നേട്ടം കൈവരിച്ചു.
2011 ലെ മെഡിക്കൽ ഹെൽത്ത് കെയറിലെ Gr8 വിമൻസ് അച്ചീവേഴ്‌സ് അവാർഡ് ലണ്ടനിലെ ഹൗസ് ഓഫ് കോമൺസിൽ 2014-ലെ ഭാരത് ഗൗരവ് അവാർഡ് മലേഷ്യയിലെ ഹെൽത്ത് കെയറിലെ മികച്ച സംഭാവനകൾക്കുള്ള ഗോൾഡൻ ഗ്ലോബ് ടൈഗേഴ്സ് അവാർഡ് 2017 - ഫെർട്ടിലിറ്റി IVF, 2017 2019-ലെ സ്ത്രീകളുടെയും കുട്ടികളുടെയും ആരോഗ്യ സംരംഭത്തിലെ സംഭാവനയ്ക്കുള്ള CSR അവാർഡ് ലഭിച്ചു.
CME എക്‌സലൻസ് എഡ്യൂക്കേറ്റർ അവാർഡും മെഡിക്കൽ വിദ്യാഭ്യാസത്തിനുള്ള സമ്മിറ്റ് അവാർഡുകളും 2019 റഫറൻസുകൾ കൂടുതൽ വായനയ്ക്ക് ആവർത്തിച്ചുള്ള IVF പരാജയങ്ങൾ Archived 2023-01-05 at the Wayback Machine .
മുട്ട മരവിപ്പിക്കുന്നതിനെക്കുറിച്ച് സംസാരിക്കാൻ ഡയാന ഹെയ്ഡൻ മുന്നോട്ട് വന്നിട്ടുണ്ട്: ഡോ. നന്ദിത പൽഷേത്കർ നിർമ്മാതാവ് ഏക്താ കപൂർ വാടക ഗർഭധാരണത്തിലൂടെ അമ്മയാകുന്നു ബാഹ്യ ലിങ്കുകൾ Interview യൂട്യൂബിൽ with Zee 24 Taas Dr. Nandita Palshetkar TEDxDYPatilUniversity യൂട്യൂബിൽ
നന്ദിത ഹക്സർ ഇംഗ്ലീഷ് വിലാസം https://ml.wikipedia.org/wiki/Nandita_Haksar
ഇന്ത്യയിലെ പ്രമുഖ മനുഷ്യാവകാശ അഭിഭാഷകയും പത്രപ്രവർത്തകയും ഫെമിനിസ്റ്റും എഴുത്തുകാരിയുമാണ്‌ നന്ദിത ഹക്സർ .
നാഗാ പ്രദേശത്ത് മനുഷ്യാവകാശ ലംഘനം നടത്തി എന്ന് ആരോപിക്കപ്പെടുന്ന ഇന്ത്യൻ സൈന്യത്തിനെതിരെ എടുത്ത നിലപാടിലൂടെയും, ഇന്ത്യാ ഗവൺ‌മെന്റിന്റെ  നിലപാടിൽ നിന്ന് വ്യത്യസ്തമായി ബർമ്മയിലെ ജനാധിപത്യ പോരാട്ടങ്ങളെ പിന്തുണച്ചതിലൂടെയും , ഇന്ത്യൻ പാർലമെന്റ് ആക്രമണകേസിൽ പ്രതിചേർക്കപ്പെട്ട് വിചാരണചെയ്യപ്പെടുകയും പിന്നീട് നിരപരാധിയാണെന്ന് വിധിച്ച് കോടതി വെറുതെ വിടുകയും ചെയ്ത എസ്.എ.ആർ. ഗീലാനിയുടെ അഭിഭാഷക എന്ന നിലയിലൊക്കെ ഹക്സർ വാർത്തയിൽ ഇടം നേടി.
1955 ലാണ്‌ നന്ദിത ഹക്സറുടെ ജനനം.
മിരിണ്ട ഹൗസ്, ഡൽഹി സ്കൂൾ ഓഫ് എകണോമിക്സ് എന്നിവിടങ്ങളിൽ നിന്നായി വിദ്യാഭ്യാസം നേടി.
സോഷ്യാളജിയായിരുന്നു പഠനവിഷയം.
ഇക്കാലത്തു തന്നെ ഫെമിനിസ്റ്റ് പ്രസ്ഥാനവുമായും നക്സ്‌ലൈറ്റ് പ്രവർത്തനങ്ങളുമായും ബന്ധപ്പെട്ടു പ്രവർത്തിച്ചു.
കലാലയ പഠനശേഷം ഇന്ത്യൻ എക്സ്പ്രസ്സിൽ ചേർന്നു.
1974 ൽ ലണ്ടനിലേക്ക് പോയി.
പിന്നീട് ഇന്ത്യയിലേക്ക് മടങ്ങി ജെ.എൻ.യുവിൽ തന്റെ തുടർ പഠനത്തിനായി ചേർന്നു.
നികോൽ പ്രിസം ഇംഗ്ലീഷ് വിലാസം https://ml.wikipedia.org/wiki/Nicol_prism നികോൽ പ്രിസം
ധ്രുവിത പ്രകാശം (polarised light) ലഭിക്കാനായി പ്രത്യേക രീതിയിൽ രൂപകല്പന ചെയ്ത കാൽസൈറ്റ് ക്രിസ്റ്റലിനെ നികോൽ പ്രിസം എന്നു പറയുന്നു.
സ്കോട്ടിഷ് ശാസ്ത്രജ്ഞനായ വില്യം നികോൽ (1770-1851) ആണ് 1828-ൽ ഇത്തരമൊരു പ്രിസം ആദ്യമായി നിർമിച്ചത്.
കാൽസൈറ്റ് ക്രിസ്റ്റലിന്റെ ദ്വിഅപവർത്തനം (birefringence or double refraction) എന്ന ഗുണവിശേഷമാണ് ഇവിടെ പ്രയോജനപ്പെടുത്തുന്നത്.
ഐസ്ലൻഡ് സ്പാർ എന്ന പേരിൽ അറിയപ്പെടുന്ന കാൽസൈറ്റ് രാസപരമായി കാൽസിയം കാർബണേറ്റ് (CaCO 3 ) ആണ്.
നിർമ്മിക്കുന്ന വിധം
നികോൽ പ്രിസം നിർമ്മിക്കുന്നതിനായി പ്രകൃതിയിൽനിന്നു ലഭിക്കുന്ന സുതാര്യവും വർണരഹിതവുമായ കാൽസൈറ്റിന്റെ ഒരു റോംബോഹെഡ്രൽ ക്രിസ്റ്റൽ നിർദിഷ്ട കോണുകളിൽ മുറിച്ചെടുത്ത് ഉരസി മിനുസപ്പെടുത്തുന്നു.
കനത്തിന്റെ മൂന്നിരട്ടിയോളം നീളമുണ്ടായിരിക്കണം ക്രിസ്റ്റലിന്.
നീളം കുറഞ്ഞ വികർണത്തിന്റെ (diagonal) ദിശയിൽ ഈ ക്രിസ്റ്റലിനെ രണ്ട് തുല്യഭാഗങ്ങളായി പിളർന്നശേഷം അവയെ കാനഡാ ബാൾസംകൊണ്ട് ഒട്ടിച്ചുചേർക്കുന്നു.
സാധാരണ പ്രകാശം ക്രിസ്റ്റലിലൂടെ കടക്കുമ്പോൾ അത് ദ്വിഅപവർത്തനത്തിനു വിധേയമാകുന്നു.
അതായത് പ്രകാശരശ്മി രണ്ടായി പിരിഞ്ഞ് ഓരോന്നും വ്യത്യസ്ത തലങ്ങളിൽ ധ്രുവിതങ്ങളായി മാറുന്നു.
സാധാരണ രശ്മി (ordinary ray) എന്നും അസാധാരണ രശ്മി (extra ordinary ray) എന്നുമാണ് ഇവയെ വിളിക്കുന്നത്.
ഇവയുടെ അപവർത്തനാങ്കം (refractive index) യഥാക്രമം 1.658-ഉം 1.486-ഉം ആണ്.
അപവർത്തനാങ്കം 1.55 ആയുള്ള കാനഡാ ബാൾസ സ്തരത്തെയും ക്രിസ്റ്റലിനെയും വേർതിരിക്കുന്ന പ്രതലത്തിൽ പതിക്കുന്ന സാധാരണ രശ്മി പൂർണ ആന്തര പ്രതിഫലനത്തിനു (total internal reflection) വിധേയമായി ക്രിസ്റ്റലിന്റെ ഒരു വശത്തേക്കു തിരിഞ്ഞ് പുറത്തുപോകുന്നു.
(സാധാരണ രശ്മി പുറത്തുവരേണ്ട പ്രതലത്തിനു കറുത്തനിറം കൊടുത്താൽ പ്രസ്തുത രശ്മികളെ മുഴുവനായി ആഗിരണം ചെയ്ത് നീക്കാനാവും).
അസാധാരണ രശ്മിയാകട്ടെ, പ്രതിഫലനത്തിനു വിധേയമാകാതെ ക്രിസ്റ്റലിന്റെ രണ്ടാം പകുതിയിലൂടെ കടന്ന് സമതലധ്രുവിത പ്രകാശമായി (plane polarized light) പുറത്തുവരുന്നു.
ഇപ്രകാരം നികോൽ പ്രിസം ഒരു ധ്രുവീകാരി (polarizer) ആയി പ്രവർത്തിക്കുന്നു.
പാരലൽ നികോൽസ്
പോളറൈസർ ആയും അനലൈസർ ആയും നികോൽ പ്രിസത്തെ ഉപയോഗപ്പെടുത്താം.
ഒരു നികോൽ പ്രിസത്തിൽ നിന്നു പുറത്തുവരുന്ന ധ്രുവിത പ്രകാശത്തിന്റെ പാതയിൽ രണ്ടാമതൊരു നികോൽ പ്രിസം കൂടി അതേ ദിഗ്വിന്യാസത്തിൽ വച്ചാൽ അതിൽക്കൂടിയും ആ രശ്മി യാതൊരു മാറ്റവുമില്ലാതെ കടന്നുപോകും.
ക്രിസ്റ്റലുകളുടെ മുഖ്യ ഛേദതലങ്ങൾ സമാന്തരമായ ഇത്തരം സജ്ജീകരണം പാരലൽ നികോൽസ് എന്നറിയപ്പെടുന്നു.
രണ്ടാമത്തെ പ്രിസം ലംബദിശയിൽ (907deg; യിൽ) വിന്യസിച്ചാൽ പ്രകാശം ഒട്ടും കടന്നുവരില്ല.
ഇതിനെയാണ് ക്രോസ്ഡ് നികോൽസ് എന്നു വിശേഷിപ്പിക്കുന്നത്.
ഓരോ പൂർണ തിരിയലിനും ഈരണ്ടുതവണ പ്രകാശം ഒട്ടും കടന്നുവരാത്തതിനാൽ ഏതു പ്രകാശവും സമതലധ്രുവിതമാണോ എന്നറിയുന്നതിനുള്ള ഒരു പരിശോധനാരീതിയായി ഇത് അംഗീകരിക്കപ്പെട്ടിരിക്കുന്നു.
രണ്ടാം നികോൽ പ്രിസം അല്പാല്മായി കറക്കിയാൽ, തിരിയുന്ന കോണിന് ആനുപാതികമായി പ്രകാശത്തിന്റെ ഒരു ഘടകം മാത്രം കടന്നുവരുന്നതായി കാണാം.
മൈക്രോസ്കോപ്പി , പൊളാരിമെട്രി എന്നീ മേഖലകളിൽ നികോൽ പ്രിസം വ്യാപകമായി ഉപയോഗിച്ചിരുന്നു.
പിൽക്കാലത്ത് പോളറോയ്ഡ് ഫിലിമുകളും മറ്റും ഇതിനു പകരമായി പ്രചാരത്തിലായി.
പ്രകാശത്തിന്റെ അപവർത്തനം , ധ്രുവീകരണം എന്നീ പ്രതിഭാസങ്ങളുടെ പഠനത്തിനും ജൈവസംയുക്തങ്ങളുടെ ഗവേഷണത്തിനും ധാതുക്കളുടെ ആന്തരികഘടന നിരീക്ഷിക്കുന്നതിനും ജ്യോതിശ്ശാസ്ത്രരംഗത്ത് നക്ഷത്രങ്ങളെക്കുറിച്ചുള്ള പഠനത്തിനും നികോൽ പ്രിസം ഏറെ പ്രയോജനപ്പെട്ടിട്ടുണ്ട്.
പുറത്തേക്കുള്ള കണ്ണികൾ http://physics.kenyon.edu/EarlyApparatus/Polarized_Light/Nicol_Prism/Nicol_Prism.html Archived 2017-12-21 at the Wayback Machine .
http://hyperphysics.phy-astr.gsu.edu/hbase/phyopt/polpri.html http://www.chemistrylearning.com/nicol-prism/ Archived 2016-03-05 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നികോൽ പ്രിസം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നിക് വാലൻഡ ഇംഗ്ലീഷ് വിലാസം https://ml.wikipedia.org/wiki/Nik_Wallenda
സാഹസികപ്രകടനങ്ങൾക്ക് പ്രസിദ്ധനായ അമേരിക്കൻ സാഹസികനാണ് നിക്കോളാസ് വാലൻഡ .
അതിസാഹസിക പ്രകടനങ്ങൾക്ക് പേരുകേട്ട വാലൻഡ കുടുംബത്തിലാണ് നിക്കിന്റെ ജനനം.
നിക് എന്ന ചുരുക്കപ്പേരിലും വാലൻഡ അറിയപ്പെടുന്നുണ്ട്.
(ജ: ജനു: 24, 1979 സാറസോട്ട- ഫ്ലോറിഡ ) പ്രധാന പ്രകടനങ്ങൾ
2012 ജൂൺ 15 നു നയാഗ്ര വെള്ളച്ചാട്ടത്തിനു കുറുകെയും, ഗ്രാൻഡ് കാന്യനു മുകളിലൂടെയും ബന്ധിച്ച  ഉരുക്കു ചരടിലൂടെ നിക് വാലൻഡ കടക്കുകയുണ്ടായി.
Nik Wallenda waves to the crowd at his tightrope walk across Niagara Falls in 2012
2014 നവംബർ 2 നു ചിക്കാഗോയിലെ 150 മീറ്റർ (600 അടി)ഉയരമുള്ള കെട്ടിടങ്ങൾക്കു കുറുകെ 15 ഡിഗ്രി ചെരിവിൽ സുരക്ഷാവലയുടെ സഹായമില്ലാതെ കണ്ണുകൾ മൂടിക്കെട്ടി വാലൻഡ അതിസാഹസിക പ്രകടനം ആവർത്തിയ്ക്കുകയുണ്ടായി.
പുറംകണ്ണികൾ Nik Wallenda എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Nik Wallenda: Beyond Niagara TV program official website "SkyWire Live" Archived 2016-03-03 at the Wayback Machine .
(Grand Canyon walk) official website Niagara Falls crossing Article Archived 2012-11-04 at the Wayback Machine .
on the technical and physical challenges faced by Wallenda and his team Article on the Wallendas family history with detailed graphic of Niagara Falls crossing and pictures of past exploits by Nik Wallenda Economic study (pdf) on walk's potential impact commissioned by Wallenda Original proposal for the walk made by Wallenda Other feats Today show video Archived 2012-02-14 at the Wayback Machine .
of record setting bicycle ride Video Archived 2012-04-24 at the Wayback Machine .
of performance at Tropicana Casino, including Wheel of Death performance atop the building അവലംബം
നികൊലായ് ഗരിൻ മിഖൈലോവ്സ്കി
നികൊലായ് ഗരിൻ മിഖൈലോവ്സ്കി February 20 [O.S. February 8] 1852 – December 10 [O.S. November 27] 1906) റഷ്യയിലെ എഴുത്തുകാരനും പ്രബന്ധകാരനും എഞ്ചിനീയറും ആയിരുന്നു.
എൻ. ഗരിൻ എന്ന തൂലികാനാമത്തിലായിരുന്നു അദ്ദേഹം എഴുതിയിരുന്നത്.
ട്രാൻസ് സൈബിരിയൻ റെയില്വേ നിർമ്മാണത്തിൽ പങ്കുവഹിച്ച എഞ്ചിനീയർ ആയിരുന്നു.
ത്യോമായുടെ കുട്ടിക്കാലം എന്ന കൃതി പ്രശസ്തമാണ്.
അദ്ദേഹത്തിന്റെ ചെറുകഥയായ Practical Training 1988ൽ റാദുഗ പുബ്ലിഷേഴ്സ് പ്രസിദ്ധികരിച്ചിരുന്നു.
നോവോസിബിർസ്ക് റെയിൽവേ സ്റ്റേഷന്റെ മുൻപിലുള്ള ചത്വരം അദ്ദേഹത്തിന്റെ പേരിലുള്ളതാണ്.
Garin-Mikhailovsky square കൂടുതൽ വായനയ്ക്ക്
നികൊലായ് നൊസ്കൊവ് ഇംഗ്ലീഷ് വിലാസം https://ml.wikipedia.org/wiki/Nikolai_Noskov
പ്രശസ്തനായ ഒരു റഷ്യൻ ഗായകനാണ് നികൊലായ് നൊസ്കൊവ് (Nikolai Ivanovich Noskov) ( Russian : Николай Иванович Носков )  ഇദ്ദേഹം റഷ്യൻ റേഡിയോ നൽകുന്ന റഷ്യൻ സംഗീത പുരസ്കാരമായ ഗോൾഡൺ ഗ്രാമഫോൺ പുരസ്കാരം അഞ്ചുതവണ നേടിയിട്ടുണ്ട്.
ഡിസ്ക്കോഗ്രാഫി സോലോ ആൽബങ്ങൾ Я тебя люблю ( ഞാൻ നിന്നെ സ്നേഹിക്കുന്നു , 1998) (മറ്റൊരു ശീർഷകം Блажь , വിമ്മി ) Стёкла и бетон ( ഗ്ലാസ് കോൺക്രീറ്റ് , 2000) (മറ്റൊരു ശീർഷകം Паранойя , പാരാനോണിയ ) Дышу тишиной ( നിശ്ശബ്ദത ശ്വാസം , 2000) По пояс в небе ( ആകാശത്ത് ബെൽറ്റിൽ , 2006) Оно того стоит ( ഇത് വിലമതിക്കുന്നു , 2011).
Без названия ( പേരില്ല , 2012) (മറ്റൊരു ശീർഷകം Мёд , തേന് ) സമാഹാരം Лучшие песни в сопровождении симфонического оркестра ( ഒരു സിഫണി ഓർക്കസ്ട്രയോടൊപ്പം മികച്ച ഗാനങ്ങൾ , 2001) Лучшие песни ( മികച്ച ഗാനങ്ങൾ , 2002) Океан любви ( സ്നേഹം മഹാസമുദ്രം , 2003) Лучшие песни ( മികച്ച ഗാനങ്ങൾ , 2008) Дышу тишиной (DVD, നിശ്ശബ്ദത ശ്വാസം ) The Best (2016) പുരസ്കാരങ്ങൾ 1992 — പ്രൊഫ 1996-2015 — ഗോൾഡൺ ഗ്രാമഫോൺ പുരസ്കാരം 1996 വേണ്ടി «Я не модный» 1998 വേണ്ടി «Я тебя люблю» 1999 വേണ്ടി «Паранойя» 2000 വേണ്ടി «Это здорово» 2015 വേണ്ടി «Это здорово» കൂടാതെ ഇരുപതാം വാർഷിക പുരസ്കാരം 1998 — പുഷ്കിൻ സൊസൈറ്റി ഓഫ് റഷ്യൻ റഷ്യൻ ലിറ്ററേച്ചർ 1999 — ആഭ്യന്തര മന്ത്രാലയം «കോക്കസസിലെ സേവനം» 1999 — സൈനിക സഹകരണത്തെ ശക്തിപ്പെടുത്തുന്നതിനുള്ള പ്രതിരോധ മന്ത്രാലയത്തിന്റെ മെഡൽ 2000 — ഓഷൻ (വർഷം സ്റ്റൈൽ സോളോയിസ്റ്റ്) 2004 — മെഡൽ «റഷ്യ ആഭ്യന്തര മന്ത്രാലയത്തിന് സഹായം» 2006 — മെഡൽ «അച്ഛന്റെ മഹത്ത്വത്തിനായി ശ്രേഷ്ഠമായ പ്രവൃത്തികൾക്കായി» 2009 — FSB Awards എന്ന വിഭാഗത്തിൽ ' മ്യൂസിക് ആർട്ട് എന്ന ഗാനത്തിൽ പാഷ് മിറർ .
റഷ്യൻ FSB- യുടെ സിംഫണി ഓർക്കസ്ട്രയുമായി ചേർന്ന് ഗായകൻ പ്രവർത്തിച്ചു.
2018 — റഷ്യൻ ഫെഡറേഷന്റെ ബഹുമതി ആർട്ടിസ്റ്റ് .
അവലംബം പുറത്തേക്കുള്ള കണ്ണികൾ Nikolai Ivanovich Noskov എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Official site Archived 2017-07-06 at the Wayback Machine .
(Russian) MusLib Archived 2017-04-03 at the Wayback Machine .
Station.ru Archived 2012-03-20 at the Wayback Machine .
YouTube Facebook
നികൊളാസ് ലൂയി ദെ ലകലൈൽ ഇംഗ്ലീഷ് വിലാസം https://ml.wikipedia.org/wiki/Nicolas-Louis_de_Lacaille
88 നക്ഷത്രസമൂഹങ്ങളിൽ 15 എണ്ണത്തിന് നാമകരണം ചെയ്ത ഒരു ഫ്രഞ്ച് ജ്യോതിശാസ്ത്രജ്ഞനായിരുന്നു നികൊളാസ് ലൂയി ദെ ലകലൈൽ .
( French: [lakaj] 15 മാർച്ച് 1713 - 21 മാർച്ച് 1762) അദ്ദേഹം 1750-1754 വരെ ഇന്നത്തെ ദക്ഷിണാഫ്രിക്കയിലെ ഗുഡ് ഹോപ്പ് മുനമ്പിൽ കാണപ്പെടുന്ന ആകാശം പഠനവിധേയമാക്കിയിരുന്നു.
അര ഇഞ്ച് അപവർത്തന ദൂരദർശിനി ഉപയോഗിച്ച് പതിനായിരത്തിലധികം നക്ഷത്രങ്ങളെ ലകലൈൽ നിരീക്ഷിച്ചിരുന്നു.
ഫ്രാൻസിലെ റൂമിഗ്നിയിൽ (ഇന്നത്തെ ആർഡെന്നസിൽ) ജനിച്ച അദ്ദേഹം മാന്റസ്-സർ-സീനിലെ (ഇപ്പോൾ മാന്റസ്-ലാ-ജോളി) സ്കൂളിൽ പഠനത്തിനായി ചേർന്നു.
അതിനുശേഷം അദ്ദേഹം കോളേജ് ഡി ലിസിയക്സിൽ നിന്നും കാവ്യമീമാംസയും തത്ത്വചിന്തയും കോളേജ് ഡി നവാരെയിൽ നിന്ന് ദൈവശാസ്ത്രവും പഠിച്ചു.
1731-ൽ പിതാവിന്റെ മരണത്താൽ നിരാലംബനായ അദ്ദേഹം വെൻ‌ഡോം ഡച്ചസിന്റെ വീട്ടിൽ താമസിച്ചു.
എന്നിരുന്നാലും, പിതാവിന്റെ മുൻ രക്ഷാധികാരിയായിരുന്ന ഡുക്ക് ഡി ബോർബൻ പഠനത്തിൽ അദ്ദേഹത്തെ പിന്തുണച്ചിരുന്നു.
ബിരുദം നേടിയ ശേഷം, പുരോഹിതനായി നിയമനം സ്വീകരിച്ചില്ല, മറിച്ച് ഡീക്കന്റെ നിർദ്ദേശപ്രകാരം ഒരു അബ്ബെയായി.
അതിനുശേഷം അദ്ദേഹം ശാസ്ത്രത്തിൽ ശ്രദ്ധ കേന്ദ്രീകരിച്ചു, ജാക്വസ് കാസിനിയുടെ രക്ഷാകർതൃത്വത്തിലൂടെ തൊഴിൽ നേടി.
നാന്റസ് മുതൽ ബയോൺ വരെയുള്ള തീരപ്രദേശം സർവേ ചെയ്യലായിരുന്നു ആദ്യത്തെ ജോലി.
1739-ൽ, മെറിഡിയൻ ആർക്കിന്റെ (ഒരേ രേഖാംശത്തിലെ വ്യത്യസ്ത ദൂരങ്ങളുടെ അളവ്) പുനർനിർണ്ണയിച്ചു.
ഇതിന്റെ പേരിൽ വടക്കൻ ഫ്രാൻസിലെ ഒരു മതകൂട്ടായ്മയായ ജൂവിസി-സർ-ഓർഗ് അദ്ദേഹത്തെ ആദരിക്കുകയുണ്ടായി.
1718-ൽ ജാക്വസ് കാസ്സിനി പ്രസിദ്ധീകരിച്ച അളവുകളിലുണ്ടായ പോരായ്മകളായിരുന്നു ലക്കലൈൽ തിരുത്തിയത്.
രണ്ടു വർഷത്തെ കഠിനമായ അദ്ധ്വാനം വേണ്ടി വന്നു അദ്ദേഹത്തിന് ഈ പ്രവൃത്തി പൂർത്തീകരിക്കാൻ.
ഇത് അദ്ദേഹത്തിന്റെ പ്രയത്നശീലത്തിനും കഴിവിനും ഉത്തമ ദൃഷ്ടാന്തമായി.
തു‍ടർന്ന് റോയൽ അക്കാദമി ഓഫ് സയൻസസിൽ അംഗത്വം ലഭിക്കുകയും പാരീസ് സർവകലാശാലയിലെ മസാറിൻ കോളേജിൽ ഗണിതശാസ്ത്ര പ്രൊഫസറായി നിയമനം നേടുകയും ചെയ്തു.
അവിടെ അദ്ദേഹം സ്വന്തം ഉപയോഗത്തിനായി ഒരു ചെറിയ നിരീക്ഷണാലയം നിർമ്മിച്ചു.
നിരവധി പാഠപുസ്തകങ്ങളുടെ രചയിതാവും ന്യൂട്ടോണിയൻ ഗുരുത്വാകർഷണ സിദ്ധാന്തത്തിന്റെ ഉറച്ച വക്താവുമായിരുന്നു അദ്ദേഹം.
വിപ്ലവകാലത്ത് ശിരച്ഛേദം ചെയ്ത അന്റോയിൻ ലാവോസിയർ , ജീൻ സിൽവാൻ ബെയ്‌ലി എന്നിവർ അദ്ദേഹത്തിന്റെ വിദ്യാർത്ഥികൾ ആയിരുന്നു.
ഗുഡ് ഹോപ്പ് മുനമ്പിലേക്കുള്ള യാത്ര A memorial to the Abbé de Lacaille and Thomas Maclear , at Aurora in the Western Cape of South Africa.
The English portion of the inscription reads:  "This is the site of the Maclear Beacon positioned in 1838 near the original North Terminal of the Arc of Meridian positioned by Abbé de Lacaille, the first surveyor to introduce Geodetic Surveying into South Africa."
Open the image to see the Afrikaans portion.
ത്രികോണമിതി ഉപയോഗിച്ച് ഗ്രഹങ്ങളിലേക്കുള്ള ദൂരം നിർണ്ണയിക്കാനാവുമെന്ന് അദ്ദേഹത്തിനറിയാമായിരുന്നു.
ഇതിന് ഏറ്റവും സൗകര്യപ്രദമായ സ്ഥലം ഗുഡ് ഹോപ്പ് മുനമ്പ് ആണെന്ന് അദ്ദേഹം മനസ്സിലാക്കി.
ആങ്ങനെ 1750ൽ അദ്ദേഹം ഗുഡ്ഹോപ്പ് മുനമ്പിലേക്കു പോകാൻ തീരുമാനിച്ച.
ഫ്രാൻസിലെ ഗവർണ്ണറായിരുന്ന റോളണ്ട്-മൈക്കൽ ബാരിൻ ഡി ലാ ഗാലിസോണിയർ ഇതിന് അനുമതി നൽകി.
അദ്ദേഹം ഡച്ച് ഗവർണർ റൈക്ക് തുൾബാഗിന്റെ അനുമതിയോടെ ടേബിൾ ബേ കടൽത്തീരത്ത് ഒരു നിരീക്ഷണാലയം സ്ഥാപിച്ചു.
രണ്ടു വർഷം കൊണ്ട് അദ്ദേഹം ദക്ഷിണാർദ്ധ ഗോളത്തിലെ പതിനായിരത്തോളം നക്ഷത്രങ്ങളെ നിരീക്ഷിച്ചു.
തന്റെ സർവേയ്ക്കിടെ 42 നെബുലാസമാന വസ്തുക്കളെയും അദ്ദേഹം ശ്രദ്ധിച്ചു.
ചന്ദ്രന്റെയും സൂര്യന്റെയും ദൃഗ്‌ഭ്രംശം നിർണ്ണയിക്കുകയും ചെയ്തു അദ്ദേഹം.
ഇതേ സമയത്തു തന്നെ യൂറോപ്പിൽ നിന്നും ഇതേ കാര്യങ്ങൾ നിരീക്ഷിക്കേണ്ടത് ആവശ്യമായിരുന്നു.
ഫ്രഞ്ച് ജ്യോതിഃശാസ്ത്രജ്ഞനായ ജെറോം ലാലാൻഡെയാണ് ഇതു ചെയ്തത്.
അദ്ദേഹത്തിന്റെ ദക്ഷിണ നക്ഷത്ര കാറ്റലോഗ്, സീലം ഓസ്ട്രേലേ സ്റ്റെല്ലിഫെറം എന്നറിയപ്പെടുന്നു.
അദ്ദേഹം മരിച്ചതിനു ശേഷം 1763-ൽ ആണ് ഇത് പ്രസിദ്ധീകരിച്ചത്.
ഈ കൃതി രചിച്ചതിനു ശേഷം പുതിയ 14 നക്ഷത്രരാശികൾ കൂടി അദ്ദേഹം അടയാളപ്പെടുത്തി.
ഒരു ഭൗമ സവിശേഷതയുടെ ( ടേബിൾ പർ‌വ്വതം ) പേരിലുള്ള ഒരേയൊരു നക്ഷത്രരാശി ആയ മേശ ഇവയിലൊന്നാണ്.
കേപ്പിൽ ആയിരിക്കുമ്പോൾ, ലകലൈൽ ഭൂമദ്ധ്യത്തിൽ നിന്നും ദക്ഷിണധ്രുവത്തിലേക്കുള്ള ദൂരം നിർണ്ണയിച്ചു.
ഇന്നത്തെ ഡാർലിംഗിന് വടക്ക് സ്വാർട്ട്ലാൻഡ് സമതലത്തിൽ അദ്ദേഹം ഒരു ബേസ് ലൈൻ സ്ഥാപിച്ചുകൊണ്ടാണ് അദ്ദേഹം ഈ ജോലി തുടങ്ങിയത്.
അദ്ദേഹത്തിന്റെ ഗവേഷണഫലം സൂചിപ്പിക്കുന്നത് ഭൂമിയുടെ ദക്ഷിണധ്രുവം ഉത്തരധ്രുവത്തേക്കാൾ പരന്നതാണെന്നാണ്.
ഇന്ത്യയിലെ ബ്രിട്ടീഷ് സർവെയർ ആയിരുന്ന ജോർജ്ജ് എവറസ്റ്റ് , ടേബിൾ പർവ്വതത്തിന്റെ ഗുരുത്വാകർഷണം ലകലൈലിന്റെ നിരീക്ഷണങ്ങളെ സ്വാധീനിച്ചിരിക്കാം എന്ന് അഭിപ്രായപ്പെട്ടു.
1838-ൽ, ദക്ഷിണാഫ്രിക്കയിലെ ജ്യോതിശാസ്ത്രജ്ഞനായിരുന്ന തോമസ് മക്ലിയർ , കൂടുതൽ ദൈർഘ്യമേറിയ ബേസ് ലൈൻ ഉപയോഗിച്ച് ലകലൈലിന്റെ പ്രവർത്തനങ്ങൾ ആവർത്തിക്കുകയുണ്ടായി.
ഇതിൽ നിന്നും കിട്ടിയ ഫലങ്ങൾ എവറസ്റ്റിന്റെ അനുമാനത്തെ സ്ഥിരീകരിക്കുന്നവ ആയിരുന്നു.
തുടർന്നു വരുന്ന പഠനങ്ങളിൽ ഒത്തു നോക്കുന്നതിനായി ടേബിൾ പർവ്വതത്തിനു മുകളിൽ ഒരു കൽക്കൂമ്പാരമുണ്ടാക്കി അതിനു മുകളിൽ ഒരു കുറ്റി നാട്ടി.
ഇതു പിന്നീട് മക്ലീയേർസ് ബീക്കൺ എന്നറിയപ്പെട്ടു.
കമ്പ്യൂട്ടിംഗ്
ലെ ഗ്ലോറിയക്സ് എന്ന കപ്പലിൽ ദക്ഷിണാർദ്ധഗോളത്തിലേക്കു യാത്ര ചെയ്യുമ്പോഴായിരുന്നു കടലിലെ സ്ഥാനങ്ങൾ നിർണ്ണയിക്കുന്നതിനുള്ള ബുദ്ധിമുട്ടുകളെക്കുറിച്ച് ലാകൈൽ ബോധവാനായത്.
പാരീസിലേക്ക് മടങ്ങിയെത്തിയ അദ്ദേഹം ക്ലൈറൗട്ടിന്റെ പരിക്രമണ സിദ്ധാന്തം ഉപയോഗിച്ച് ചന്ദ്രന്റെ സ്ഥാനത്തെ ആധാരമാക്കി സമയവും രേഖാംശവും മനസ്സിലാക്കുന്നതിന് കൃത്യതയുള്ള ആദ്യ പട്ടിക തയ്യാറാക്കി.
ലകലൈൽ മുൻകൂട്ടി പദ്ധതി തയ്യാറാക്കി പ്രവർത്തിക്കുന്നതിൽ താൽപര്യം കാണിച്ചിരുന്ന വ്യക്തിയായിരുന്നു.
ജ്യോതിശാസ്ത്രത്തിലെയും ഗണിതശാസ്ത്രത്തിലെയും പട്ടികകളും മറ്റും നിർമ്മിച്ചതിനു പുറമേ, 1800 വർഷത്തെ ഒരു ഗ്രഹണപട്ടികയും അദ്ദേഹം തയ്യാറാക്കി.
താരതമ്യേന ഹ്രസ്വമായ ജീവിതത്തിൽ, തന്റെ കാലത്തെ എല്ലാ ജ്യോതിശാസ്ത്രജ്ഞന്മാരേക്കാളും കൂടുതൽ നിരീക്ഷണങ്ങളും കണക്കുകൂട്ടലുകളും നടത്തിയതായി ലലാൻഡെ അദ്ദേഹത്തെക്കുറിച്ച് പറഞ്ഞിരുന്നു.
അദ്ദേഹത്തിന്റെ പ്രവർത്തനങ്ങളുടെ ഗുണനിലവാരം അവയുടെ എണ്ണത്തോടു കിടപിടിക്കുന്നതു തന്നെയായിരുന്നു.
നിസ്സ്വാർത്ഥവും സത്യസന്ധവുമായ സ്വഭാവവും അദ്ദേഹത്തിന് സാർവത്രിക ബഹുമാനം നേടികൊടുത്തു.
1754-ൽ അദ്ദേഹം മൗറീഷ്യസ് വഴി പാരീസിലേക്ക് മടങ്ങി.
ഇത്രയേറെ കാര്യങ്ങൾ ചെയ്തിട്ടും പൊതുജനശ്രദ്ധ വേണ്ടത്ര കിട്ടിയില്ല എന്നതിൽ അദ്ദേഹത്തിന് ഏറെ വിഷമമുണ്ടായിരുന്നു.
മസാറിൻ കോളേജിലെ ജോലിയിൽ അദ്ദേഹം വീണ്ടും പ്രവേശിച്ചു.
1757-ൽ അദ്ദേഹം തന്റെ ജ്യോതിശാസ്ത്ര ഫണ്ടമെന്റ നോവിസിമസ് പ്രസിദ്ധീകരിച്ചു.
400 ഓളം ശോഭയുള്ള നക്ഷത്രങ്ങളുടെ ഒരു പട്ടിക അതിൽ ഉൾക്കൊള്ളുന്നു.
നക്ഷത്രങ്ങളുടെ ആപേക്ഷിക സ്ഥാനചലനം , അക്ഷഭ്രംശം എന്നിവ കൂടി പരിഗണിച്ച് ഈ നക്ഷത്രങ്ങളുടെ സ്ഥാനം കൃത്യമായി രേഖപ്പെടുത്തുന്നതിന് അദ്ദേഹം ശ്രദ്ധിച്ചു.
1761 സെപ്റ്റംബർ 14 ന് റോയൽ അക്കാദമി ഓഫ് സയൻസസിൽ നടത്തിയ അദ്ദേഹത്തിന്റെ അവസാനത്തെ പൊതുപ്രഭാഷണത്തിൽ അദ്ദേഹത്തിന്റെ ജീവിതകാലത്ത് സംഭവിച്ച ജ്യോതിശാസ്ത്രത്തിലെ നേട്ടങ്ങളെല്ലാം തന്നെ സംഗ്രഹിച്ചിരുന്നു.
ഒരുപക്ഷേ അമിത ജോലി മൂലമാകാം 1762-ൽ 49-ാത്തെ വയസ്സിൽ അദ്ദേഹം അന്തരിച്ചു.
ഇപ്പോൾ ഇൻസ്റ്റിറ്റ്യൂട്ട് ഡി ഫ്രാൻസ് എന്നറിയപ്പെടുന്ന, പാരീസിൽ അദ്ദേഹം ജോലി ചെയ്തിരുന്ന മസാറിൻ കോളേജിലെ ഒരു കല്ലറയിലാണ് അദ്ദേഹത്തെ സംസ്കരിച്ചത്.
1754 ൽ റോയൽ സ്വീഡിഷ് അക്കാദമി ഓഫ് സയൻസസിന്റെ വിദേശ അംഗമായി തിരഞ്ഞെടുക്കപ്പെട്ടു.
സെന്റ് പീറ്റേഴ്സ്ബർഗ് , ബെർലിൻ എന്നിവടങ്ങളിലെ വിവിധ അക്കാദമികളിലും റോയൽ സൊസൈറ്റി ഓഫ് ലണ്ടൻ, റോയൽ സൊസൈറ്റി ഓഫ് ഗോട്ടിങൻ , ഇൻസ്റ്റിറ്റ്യൂട്ട് ഓഫ് ബൊലോഗ്ന എന്നിവയിലും ഓണററി അംഗമായിരുന്നു അദ്ദേഹം.
14 വ്യത്യസ്ത നക്ഷത്രരാശികൾക്ക് പേരുനല്കിയ ബഹുമതിയും ലകലൈലിനുണ്ട്.
കീർത്തി നൽകിയ നക്ഷത്രസമൂഹങ്ങളുടെ പട്ടിക: ശലഭശുണ്ഡം വാസി ചുരുളൻ അഗ്നികുണ്ഡം ഘടികാരം മേശ സൂക്ഷ്മദർശിനി സമാന്തരികം വൃത്താഷ്ടകം ചിത്രലേഖ വടക്കുനോക്കിയന്ത്രം വല ശില്പി കുഴൽത്തലയൻ
ചന്ദ്രനിലെ "ലാ കെയ്‌ലെ" എന്ന ഗർത്തത്തിന് അദ്ദേഹത്തിന്റെ പേരാണ് നൽകിയിരിക്കുന്നത്.
1960 ഒക്ടോബർ 17 ന് കൊർനെലിസ് ജോഹന്നാസ് വാൻ ഹൗട്ടൻ , ഇൻഗ്രിഡ് വാൻ ഹൗട്ടൻ-ഗ്രോനെവെൽഡ് , പാലോമർ ഒബ്സർവേറ്ററിയിലെ ടോം ഗെറെൽസ് എന്നിവർ കണ്ടെത്തിയ ഛിന്നഗ്രഹം 9135 ലാകെയ്‌ൽ (എകെഎ 7609 പി-എൽ, 1994 ഇകെ 6) എന്നിവയും അദ്ദേഹത്തിന്റെ പേരിലായിരുന്നു.
തെക്കൻ അർദ്ധഗോളത്തിലെ ആകാശത്തെക്കുറിച്ചുള്ള പഠനത്തിന് അദ്ദേഹം നൽകിയ സംഭാവനയുടെ ബഹുമാനാർത്ഥം, റീയൂണിയൻ ദ്വീപിലെ 60 സെന്റിമീറ്റർ ദൂരദർശിനിയെ ലാകൈൽ ടെലിസ്‌കോപ്പ് എന്ന് നാമകരണം ചെയ്തു.
പ്രധാന കൃതികൾ Messier 55 is a globular cluster discovered in 16 June 1752.
Leçons élémentaires de Mathématiques (1741), frequently reprinted ditto de Mécanique (1743), c. ditto d'Astronomie (1746), 4th edition augmented by Lalande (1779) ditto d'Optique (1750), c. Calculations by him of eclipses for eighteen hundred years were inserted in L'Art de vérifier les dates by Benedictine historian Charles Clémencet (1750) He communicated to the Academy in 1755 a classed catalogue of forty two southern nebulae, and gave in t. ii.
of his Ephémérides (1755) practical rules for the employment of the lunar method of longitudes, proposing in his additions to Pierre Bouguer 's Traité de Navigation (1760) the model of a nautical almanac. Tabulae Solares (1758) star catalogue "Remarques sur le Catalogue suivant des principales Étoiles du Ciel", Éphémérides des mouvemens célestes , pour dix années, depuis 1755 jusqu'en 1765, et pour le meridien de la ville de Paris (1755), pp. xlix-lxiii.
"Table des Ascensions Droites et des Declinaisons Apparentes des Etoiles australes renfermées dans le tropique du Capricorne ..."
, Memoires Academie Royale des Sciences pour 1752 (1756), pp. 539-592.
(describing fourteen new constellations) "Stellarum ascensiones rectae verae declinationes verae ad Epocham anni ineuntis 1750", Astronomiae fundamenta novissimis solis et stellarum observationibus stabilita, Lutetiae in Collegio mazarineo et in Africa ad Caput Bonae-Spei (1757), pp. 233-237.
(containing a standard catalogue of 398 stars) "Stellarum longitudines latitudines verae ad annum ineuntum 1750, Earum praecipue quae Zodiacales sunt", Astronomiae fundamenta (1757), pp. 238-239.
"Stellarum Australium Catalogus", Coelum australe stelliferum , seu, Observationes ad Construendum Stellarum Australium Catalogum Institutae: in Africa ad Caput Bonae-Spei (1763), (edited by J. D. Maraldi ), pp.139-158.
"Catalogue suivant des principales Étoiles du Ciel, pour le commencement de l'Anee 1750", Éphémérides des mouvemens célestes , pour dix annees, depuis 1765 jusqu'en 1775, et pour le meridien de la ville de Paris (1763), pp. lvii-lxiv.